Lê-Jou-Eier Bloguitdaging: Kaleidoskoop – Hoofstuk 4. Paniek! | Seegogga se Bloggie
← Skryfsafari – Una gered en skryfgedagtes oor blog
Afrikaans explained →
Posted on Julie 24, 2018	by seegogga
Hierdie is ‘n vervolgverhaal deur verskillende bloggers. Om die eerste 3 hoofstukke te lees, klik op die InLinkz skakel hieronder
Die laaste deel van die vorige hoofstuk het so gelui:
Jakkie begin ernstig beduie, en die man met die sagte, mooie oë lag.
Goed Jakkie, kom ons vra haar. Juffrou, kan ons jou ñ geleentheid gee en iewers gaan aflaai, of is Kimberley nie jou eindbestemming nie?
In daardie oomblik weet Nellie dat sy ñ lewensbelangrike besluit moet neem, een wat haar toekoms gaan bepaal.
Bly sy, of gaan sy…
Esra stap nadenkend na die buitegeboue waar sy ou geroeste bakkie geparkeer is. Vandag kuier Krissie en haar vriendinne om die tennisbaan en kan hy ongesteurd die geld in die kluis gaan bere. Heiden, as iemand hiervan moet uitvind, is dit klaarpraat met hom!
Hy stap stadig om die hoek en registreer nie dadelik wat hy sien nie. Hy gaan uiteindelik staan: Die bakkie is weg! Maar … maar dis mos onmoontlik! Wie sal nou met hierdie ou skedonk wil ry? Sy een wiel is boonop in die laaste tyd so papperig. Esra skud sy kop ongelowig. Niemand sal tog die ding steel hier op die plaas nie, en hy glo nie Krissie sou dit vir een van die volk geleen het nie.
Hy haas hom huis toe en probeer die onrustige gevoel oor die geld in die toksak onderdruk.
“Krissie!” roep hy met ‘n bietjie meer angstigheid as wat hy wou, toe hy naderkom.
Krissie staan lui-lui op. Sy hou nie daarvan om gepla te word as haar vriendinne daar kuier nie.
“Wat is dit tog, Esra?” vra sy geïrriteerd.
“Het jy dalk dalk die bakkie vir iemand geleen?” Hy het klaar gesien dat die sleutel ook nie op die hakie hang nie.
“Jy weet mos ek sal nooit so iets doen nie, Estra! Is hy gestamp?”
“Hy is weg, Krissie, weg!” Esra sukkel om die paniek uit sy stem te hou. Die bakkie is nou een ding, maar daardie geld!
“Hy kan mos g’n weg wees nie, Esra. Nellie! Nellie! Waar sal die kind dan tog wees!”
Esra kan nie help om krapperig toe voel oor Krissie se stemtoon nie. Sy is altyd so hard met die arme Nellie. Toe hy destyds vir sy broer-hulle belowe het om haar mooi groot te maak, het hy nie gedink dit gaan so wees nie. Krissie het nooit tyd of genade vir die ou dogtertjie gehad nie. Dit was asof sy haar doelbewus wou distansieer. Was sy jaloers omdat sy nie self kinders kon kry nie? Sy het hulle eie aangenome kinders openlik voorgetrek en baiemaal moes hy maar keer en vir Nellie verdedig teen sy vrou se venyn. Dit het ook nie gehelp dat Nellie beter op skool gevaar het as die ander twee nie. Of … het sy dalk snuf in die neus gehad?
Net toe lui die telefoon. Dit is Chris.
“Pa, waarheen is Nellie oppad?”
“Hoe bedoel jy, Chris?”
“Ek het haar op die lughawe gesien. Ten minste, ek dink dis sy – en sy het my ou toksak by haar gehad. Ek het geroep,, maar sy was haastig om in haar vliegtuig te klim en sy het my nie gehoor nie. Waarheen is sy, Pa?”
Chris is wel twee jaar jonger as Nellie, maar hy het nog altyd ‘n sagte plekkie in sy hart vir haar gehad. Sy was sy beste maatjie, en hy het haar van kleinsaf bewonder.
Esra kry ‘n benoudheid in sy bors. Die toksak! Nellie! Wat moet hy doen? Hy moet onmiddellik haar opspoor. Hy sal haar in sy vertroue moet neem, maar eers moet hy haar kry. Hy sal die polisie moet bel. Nee! Of dalk self gaan soek. Maar sy kan enige plek wees!
“Probeer asb uitvind waarheen haar viegtuig vertrek het, Chris. Ons moet haar gaan soek, ou seun”.
Esra voel hoe ‘n groot moegheid hom oorval. Hy tel die gehoorstuk weer op. Hy wens hy het Nellie se selfoon nommer gehad, maar van die uitheemse goed wou hy nooit weet nie.
Die pyn in sy bors word skerper, Met sy regterhand trek hy ‘n stuk papier nader. Dis verby, weet hy. Nog geld het hy nie. Sal hy maar bieg en sy testament verander? Of sal hy die hospitaal bel?
56 Responses to Lê-Jou-Eier Bloguitdaging: Kaleidoskoop – Hoofstuk 4. Paniek!
Julie 24, 2018 om 3:44 nm
Heita – plot twist!!! JO! Dit was nou die wag werd. Welgedaan! Ek wens ek het meer as een keer my naam opgesit. Dankie Seegogga, nou yk die geld in Nellie se hande soos ‘n geskenk.
Julie 24, 2018 om 3:52 nm
Ja wel daar moet n rede wees hoekom dit kontant is. Dit kan paaswerkers se salaris wees, n skelmstuk, afpersgeld, gesteelde geld….. ons sal moet wag en uitvind! Daar is ook nou 2 moontlike romanses wat wag op Nellie. En dan die moontlike gevolge van haar onbesonne daad…. ek is nou baie nuuskierig. Sit jou naam weer op. Hoekom nie?
Julie 24, 2018 om 4:31 nm
Neh, ek laat Nellie te veel sondes begaan…F-woord en ongeduld en berekendheid…julle laat haar ten minste engelvlerke groei…;)
Julie 24, 2018 om 6:28 nm
Ha ha, ons het almal ons goed en kwaad
Julie 25, 2018 om 4:16 nm
Dit het skoon by my verbygegaan dat die Viljees se twee kinders aangeneem is en ek worrie al van gister af oor ‘n moontlike verhouding tussen Nellie en haar bloedneef! Haha, helukkig het Lekkervurig my nou reggehelp. Kan jy nou meer, sê ek vir haar, dat ‘n mens so simpel betrokke raak by ‘n fiktiewe karakter.
Julie 25, 2018 om 8:16 nm
Ek was net so bekommerd ennhet ers geskryf hoe due oom sy seun gereeld vermaan het dat n niggiecamper dieselfde as n sussie is, totdat ek besef het dat hulle aangenome kon wees. Dit was vir my net so ‘n verligting!
Julie 26, 2018 om 8:49 vm
Julie 24, 2018 om 3:59 nm
Dankie ! Dit was erg moeilik!
Julie 24, 2018 om 5:11 nm
Jy kan nog altyd weer jou naam opsit. 😁
Julie 24, 2018 om 5:13 nm
Nee wat, daar is baie mense wat wil en kan…
Julie 24, 2018 om 6:25 nm
Maar hulle mag ook! 😁
Julie 24, 2018 om 5:12 nm
Skoe Seegogga! Jy KAN!
Julie 24, 2018 om 6:31 nm
skoe – skoert, skoen, sjoe! toemaar – ek is BAIE goed met touchscreen taal wen weet watter een om te kies!
Julie 24, 2018 om 7:34 nm
Julie 24, 2018 om 8:25 nm
Julie 24, 2018 om 5:33 nm
Jy is ń bo-baas speurverhaal-skrywer! Hierdie storie van ons raak nou ekstra opwindend!!! Ek wil ook weer ń beurt hê…🙈
Julie 24, 2018 om 6:32 nm
Nou toe! Jy kan!
Frannie, ons wag in spanning om te sien wat die girl gaan aanvang.
Julie 24, 2018 om 5:42 nm
Ja, wat gaan die girl aanvang? En wat gaan oom Esra doen? Dit klink my die Viljees is in die moeilikheid. Great stuff Seegogga.
Julie 24, 2018 om 6:35 nm
Dankie Hester – Jammer vir die wag. Ek dag ek het tot Donderdag tyd om te dink, toe vind ek uit ek is al 2 dae laat!
Julie 24, 2018 om 6:37 nm
Haha, toemaar, jy is darem nie regtig so laat nie en ons is almal mos gewoond daaraan om op ‘n Donderdag te begin skryf.
Julie 24, 2018 om 6:40 nm
en jy weet mos as iets Donderdag moet klaar, word dit Woensdag middernag gedoen of Donderdagoggend…
Julie 24, 2018 om 6:41 nm
Wel, gelukkig werk jy goed onder druk!
Julie 24, 2018 om 6:53 nm
Dis gewoonlik al tyd wat my brein werk…
Julie 24, 2018 om 7:39 nm
Ons was net al so nuuskierig!
Julie 24, 2018 om 8:27 nm
Het so agteegekom ja. Maar ek moes eers drink, ek bedoel dink!
Julie 24, 2018 om 8:33 nm
So wat het jy toe gedrink?😂
Julie 24, 2018 om 8:37 nm
Dink Toorts! Dink! Die witblits en frangelico is mos laankal op . Ma hier is baie koffie!
Julie 25, 2018 om 12:58 vm
Julie 24, 2018 om 5:49 nm
Knap gedaan Seegogga… sjoe ek kan nie wag om die twist te sien nie…
Julie 24, 2018 om 6:36 nm
Welkom hier Bondels! Neem jy ook deel?
Ja met hoôgere benoudheid….
Julie 24, 2018 om 6:38 nm
Toemaar, ek was net so benoud! Maar Nelson Mandela se mos iets is onmoontlik totdat mens dit gedoen het, dan is dit moontlik ( of so-iets)
Julie 24, 2018 om 8:39 nm
Jy het nou die storie op ‘n heerlike ander draai geneem…uitstekend, Seegogga!
Julie 24, 2018 om 8:41 nm
Dankie Bytjie. Net gedog die ander kant moet ook vertel word.
Julie 24, 2018 om 9:22 nm
Esra klink na ‘n goeie omie, maar Krissie ….dis nog ‘n storie!
Julie 24, 2018 om 9:33 nm
Ons het almal ons goeie sowel as ons slegte kante ne!
Julie 24, 2018 om 11:24 nm
Ek hou hiervan seegogga!!! Jy het die storie nou ‘n lekker draai gegee. Dan weer… ek het nog altyd van jou stories gehou.
Julie 25, 2018 om 7:23 vm
Dankue Kameel! En ek van joune!
Julie 25, 2018 om 12:57 vm
Dit is nou ‘n kreatiewe kykie agter die skerms! Baie goed gedoen
Julie 25, 2018 om 7:24 vm
Dankie Abrie. Gaan jy deelneem?
Julie 25, 2018 om 7:28 vm
Helaas nee ek laat Nellie in julle in jul bekwame vingers
Julie 25, 2018 om 10:39 vm
Julie 25, 2018 om 9:21 vm
Mmm, nou het jy n lekker draai gemaak aan die storie. Baie goed gedoen, daar is n hele paar drade wat jy hier uitgesprei het. Ek is net na Frannie so ek begin solank dink wat om te doen.
Julie 25, 2018 om 10:41 vm
Sjoe. Ek moet ook hard dink!
Julie 25, 2018 om 11:16 nm
Dis nogal n uitdaging wat n mens toets. Ek het mos baie tyd nodig om my goed uit te dink en te bewoord.
Julie 25, 2018 om 9:51 vm
Ek kan nie wag vir my beurt nie. Sjoe Seegogga, hierdie was puik
Julie 25, 2018 om 10:45 vm
Sien so uit om te sien waarheen julle hierdie storie gaan neem!
Julie 25, 2018 om 12:46 nm
Jy’t nou ‘n lekker kromdraai bygelas!
Daai geld… hoekom was daai geld in die bakkie weg gesteek.
Vir wie was daai geld bedoel? Ek wonder… 😉
Julie 25, 2018 om 3:31 nm
AJ, ek het nou pas jou blog met Nellie se wraak gelees – sjoe, dis ‘n soete wraak wat jy daar uitgeskrywe het! Ek hoop jy skryf in om ‘n hoofstuk in die voortvluugtige Nellie se verhaal ook in te skrywe.
Julie 25, 2018 om 4:18 nm
Ek skryf soos ek nou hier sit!
Ek en Nellie is nou die grootste maatjies! Ek dink ek sal vir die volgende paar Woensdae vertel van Nellie en haar mannewales!
Sy gaan naam maak vir haarself nou dat sy vryheid geproe het!
Net so BTW… dankie vir die inloer… dis goed om nog ‘n Saffer vriend te verwelkom! 😉
(Verskoon asb die tik en taal voute… my geskrewe Afrikaans is vrot!!)
Julie 25, 2018 om 4:21 nm
Groetnis uit Polokwane, Limpopo. ‘n Sonnige bosveldwintermiddag. Lekker skryf. Foute maak nie saak nie, Afrikaans skryf tel.
Julie 25, 2018 om 4:39 nm
Wonder ek mos ook!
Julie 25, 2018 om 2:49 nm
Nou toe nou!!! Wat ‘n ommeswaai! Sjoe, ons wat so laag op die lys is sal wraggies moet uithaal en wys….sal nou al begin vas en bid dat ek hier kan bybly!!! Welgedaan!
Julie 25, 2018 om 8:20 nm
Ek het net so gestres!( moet vir niemand sê nie, maar dit was vur my makliker om die ander kant vd storie te skryf as om Nellie te laat kies! ) Maar ek hoop darem hier is nou meer goed om uit te kies.
Terug pieng: Blogkaleidoskoop Hoofstuk 10 Die groot besluit – toortsie.com